Råtevedbiller

Råtevedbiller (Eucnemidae) er en familie av biller som ligner smellere (Elateridae). Det er kjent omtrent 1200 arter, men mange er uvanlige i samlinger. Det er uklart om dette skyldes deres tilbaketrukne levevis eller om de er reelt sjeldne. Familien er godt representert i tropiske skoger. De europeiske artene er stort sett knyttet til lite berørte skoger og er dermed truet av moderne skogsdrift. Ni arter er funnet i Norge, men ingen av dem er vanlige.


== Utseende ==
Små til middelsstore (2 – 30 mm), slanke biller, de fleste ligner spinkle smellere (Elateridae). Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, ganske lange og kraftige, hos hunnene er de gjerne sagtakkede mens hannene ofte har kamformede antenner. Brystskjoldet (pronotum) er omtrent kvadratisk, noe hvelvet, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har gjerne tydelige lengdestriper. Beina er temmelig korte.
Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.


== Levevis ==
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Siden billene er avhengige av død ved er de truet av moderne skogbruksmetoder der lite døde greiner og stokker blir liggende igjen i skogen. De fleste norske artene står på Rødlisten over truede arter. De voksne billene kan fanges i ulike feller, men man finner dem sjelden. Dette kan skyldes at de er kortlivede, eller flyr lite, eller også at de er reelt sjeldne og truede arter.


== Systematisk inndeling / nordiske arter ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller, Eucnemidae Eschscholtz, 1829
Underfamilien Anischiinae Fleutiaux, 1936
Slekten Anischia Fleutiaux, 1896
Underfamilien Eucneminae Eschscholtz, 1829
Stammen Dendrocharini Fleutiaux, 1920
Slekten Bossionus Fleutiaux, 1922
Slekten Buckia Cobos, 1956
Slekten Dendrocharis Guérin-Méneville, 1843
Slekten Scopulifer Fleutiaux, 1896
Stammen Dyscharachtini Muona, 1993
Slekten Dyscharachthis Blackburn, 1900
Stammen Entomosatopini Muona, 1993
Slekten Entomosatopus Bonvouloir, 1871
Stammen Eucnemini Eschscholtz, 1829
Slekten Epipleurus Fleutiaux, 1928
Slekten Eucnemis Ahrens, 1812
hull-råtevedbille Eucnemis capucina Ahrens, 1812 – funnet i Norge
Slekten Gastraulacus Guérin-Méneville, 1843
Slekten Idiotarsus Bonvouloir, 1871
Slekten Lamprotrichus Bonvouloir, 1871
Slekten Modius Fleutiaux, 1918
Slekten Poecilochrus Bonvouloir, 1871
Stammen Galbitini Muona, 1991
Slekten Achaica Muona, 1991
Slekten Agastocerus Bonvouloir, 1871
Slekten Galbimorpha Fleutiaux, 1920
Slekten Galbites Fleutiaux, 1918
Stammen Mesogenini Muona, 1993
Slekten Anabolodes Strand, 1928
Slekten Arisus Bonvouloir, 1871
Slekten Baryus Fleutiaux, 1921
Slekten Chropoecilus Fleutiaux, 1902
Slekten Euryostus Bonvouloir, 1871
Slekten Feaia Fleutiaux, 1896
Slekten Mesogenus Bonvouloir, 1871
Slekten Stethon LeConte, 1866
Slekten Submesogenus Fleutiaux, 1921
Slekten Temnillus Bonvouloir, 1871
Slekten Temnus Fleutiaux, 1920
Slekten Vitellius Bonvouloir, 1871
Stammen Muonajini Özdikmen, 2008
Slekten Muonaja Özdikmen, 2008
Stammen Perrotini Muona, 1993
Slekten Perrotius Fleutiaux, 1938
Stammen Phaenocerini Muona, 1993
Slekten Phaenocerus Bonvouloir, 1871
Slekten Pinaroo Mouna, 1993
Stammen Proutianini Muona, 1993
Slekten Myall Muona, 1993
Slekten Onya Muona, 1993
Slekten Proutianus Muona, 1993
Underfamilien Macraulacinae Fleutiaux, 1922
Stammen Anelastidini Muona, 1993
Slekten Anelastidius Jacquelin du Val, 1863
Stammen Echthrogasterini Cobos, 1964
Slekten Dictyeucnemis Lea, 1919
Slekten Echthrogaster Blackburn, 1900
Slekten Hemiopsida W.J. MacLeay, 1872
Slekten Henecocerus Bonvouloir, 1871
?Slekten Insulanus Fleutiaux, 1932
?Slekten Monrosina Cobos, 1958
?Slekten Olbrechtsia Cobos, 1959
Stammen Euryptychini Mamaev, 1976
Slekten Euryptychus LeConte, 1852
Stammen Jenibuntorini Muona, 1993
Slekten Jenibuntor Muona, 1993
Slekten Muonabuntor Li et al., 2020
Stammen Macraulacini Fleutiaux, 1922
Slekten Asiocnemis Mamaev, 1976
Slekten Ceratus Bonvouloir, 1871
Slekten Chapianus Fleutiaux, 1921
Slekten Deltometopus Bonvouloir, 1871
Slekten Diphytaxis Horn, 1890
Slekten Dorsifornax Fleutiaux, 1926
Slekten Dromaeolus Kiesenwetter, 1858
linderåtevedbille Dromaeolus barnabita (Villa, 1838) – funnet i Sverige
Slekten Fornax Laporte de Castelnau, 1835
Slekten Heterotaxis Bonvouloir, 1871
Slekten Hodocerus Bonvouloir, 1871
Slekten Isarthrus LeConte, 1852
Slekten Macroscython Fleutiaux, 1902
Slekten Melanoscython Fleutiaux, 1926
Slekten Onichodon Newman, 1838
Slekten Procladidus Fleutiaux, 1921
Slekten Pseudoisarthrus Otto, 2016
Slekten Raapia Fleutiaux, 1898
Slekten Scython Laporte de Castelnau, 1835
Slekten Semnodema Bonvouloir, 1871
Slekten Serrifornax Fleutiaux, 1926
Slekten Spinifornax Fleutiaux, 1926
Slekten Thambus Bonvouloir, 1871
Slekten Xylofornax Otto, 2016
Stammen Nematodini Leiter, 1976
Slekten Coomanius Fleutiaux, 1924
Slekten Microtrigonus Bonvouloir, 1872
Slekten Miruantennus Otto, 2016
Slekten Nematodes Berthold, 1827
Slekten Neomathion Fleutiaux, 1930
Slekten Trigonopleurus Bonvouloir, 1871
Stammen Oisocerini Muona, 1993
Slekten Oisocerus Bonvouloir, 1868
Stammen Orodotini Muona, 1993
Slekten Aubailius Fleutiaux, 1921
Slekten Ceratogonys Perty, 1830
Slekten Eudorus Laporte de Castelnau, 1835
Slekten Lamesis Westwood, 1883
Slekten Langurioscython Heller, 1917
Slekten Namolius Bonvouloir, 1875
Slekten Orodotes Bonvouloir, 1875
Underfamilien Melasinae Fleming, 1821
Stammen Calyptocerini Muona, 1993
Slekten Calyptocerus Guérin-Méneville, 1843
Slekten Otho Lacordaire, 1857
Stammen Ceballosmelasini Muona, 1993
Slekten Ceballosmelasis Cobos, 1965
Stammen Dirhagini Reitter, 1911
Slekten Adelorhagus Horn, 1890
Slekten Adelothyreus Horn, 1890
Slekten Arganus Bonvouloir, 1871
Slekten Arrhipis Bonvouloir, 1871
Slekten Balistica Motschulsky, 1861
Slekten Brevisegmentus Otto, 2016
Slekten Buckiella Cobos, 1965
Slekten Cafolus Bonvouloir, 1871
Slekten Clypeorhagus Olexa, 1975
Slekten Dirrhagofarsus Fleutiaux, 1935
Slekten Elguetia Solervicens, 2016
Slekten Entomophthalmus Bonvouloir, 1871
Slekten Farsus Jacquelin du Val, 1860
Slekten Freyiola Cobos, 1965
Slekten Fryanus Fleutiaux, 1902
Slekten Golbachia Cobos, 1955
Slekten Haywardius Cobos, 1958
Slekten Melocarvalhosia Cobos, 1957
Slekten Microrhagus Dejean, 1833
løvråtevedbille Microrhagus lepidus Rosenhauer, 1847 – funnet i Norge
dvergråtevedbille Microrhagus pygmaeus (Fabricius, 1792) – funnet i Norge, trolig den vanligste arten
Microrhagus emyi (Rouget, 1855) – funnet i Sverige
Slekten Porraulacus Fleutiaux, 1896
Slekten Prodirhagus Fleutiaux, 1925
Slekten Protofarsus Muona, 2000
Slekten Quirsfeldia Cobos, 1965
Slekten Rhacopus Hampe, 1855
Rhacopus attenuatus (Mäklin, 1845) – funnet i Finland
hasselråtevedbille Rhacopus sahlbergi (Mannerheim, 1823) – funnet i Norge
Slekten Rhagomicrus Fleutiaux, 1902
Slekten Sarfus Fleutiaux, 1925
Slekten Sarpedon Bonvouloir, 1871
Slekten Siniugum Otto, 2016
Slekten Talerax Sharp, 1877
Slekten Weyrauchiella Cobos, 1972
Stammen Epiphanini Muona, 1993
Slekten Epiphanis Eschscholtz, 1829
Slekten Hylis des Gozis, 1886
granråtevedbille Hylis procerulus (Mannerheim, 1823) – funnet i Norge
kjølråtevedbille Hylis cariniceps (Reitter, 1902) – funnet i Norge
skogråtevedbille Hylis foveicollis (Thomson, 1874) – funnet i Sverige, Danmark og Finland
Hylis olexai (Palm, 1955) – funnet i Sverige, Danmark og Finland
Stammen Hylocharini Jacquelin du Val, 1859
Slekten Hylochares Latreille, 1834
Hylochares cruentatus (Gyllenhal, 1808) – funnet i Finland
Stammen Melasini Fleming, 1821
Understammen Compsocnemina Muona, 1993
Slekten Compsocnemis Bonvouloir, 1871
Understammen Melasina Fleming, 1821
Slekten Isorhipis Boisduval & Lacordaire, 1835
praktråtevedbille Isorhipis marmottani Bonvouloir, 1871 – funnet i Norge
Slekten Melasis Olivier, 1790
kamråtevedbille Melasis buprestoides (Linnaeus, 1761) – funnet i Norge
Stammen Neocharini Muona, 1993
Slekten Neocharis Sharp, 1877
Stammen Xylobiini Reitter, 1911
Slekten Agalba Broun, 1893
Slekten Basilewskydia Cobos, 1959
Slekten Bioxylus Fleutiaux, 1923
Slekten Paraxylophilus Cobos, 1965
Slekten Proxylobius Fleutiaux, 1900
Slekten Saproxylobius Leiler, 1990
Slekten Xylophilus Mannerheim, 1823
glansråtevedbille Xylophilus corticalis (Paykull, 1800) – funnet i Norge
Slekten Xylotho Lucht, 1990
Underfamilien Palaeoxeninae Muona, 1993
Slekten Palaeoxenus Horn, 1891
Underfamilien Perothopinae Lacordaire, 1857
Slekten Perothops Eschscholtz, 1836
Underfamilien Phlegoninae Muona, 1993
Slekten Euryphlegon Otto, 2017
Slekten Phlegon Laporte de Castelnau, 1840
Underfamilien Phyllocerinae Reitter, 1905 – med larver i jorden, kan også plasseres i halvsmellere (Throscidae)
Stammen Anelastini Reitter, 1921
Slekten Anelastes Kirby, 1819
Stammen Phyllocerini Reitter, 1905
Slekten Goudotus Fleutiaux, 1945
Slekten Mahatsinjus Fleutiaux, 1926
Slekten Phyllocerus Lepeletier & Audinet-Serville, 1828
Underfamilien Pseudomeninae Muona, 1993
Stammen Pseudomenini Muona, 1993
Slekten Pseudomenes Fleutiaux, 1902
Stammen Schizophilini Muona, 1993
Slekten Schizophilus Bonvouloir, 1871


== Referanser ==


== Litteratur ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.


== Eksterne lenker ==
Victor Hanssen (1966). Biller 23. Smældere og pragtbiller (dansk). 74 (1 utg.). København: G. E. C. Gads forlag.  [Bestemmelsesnøkler til danske arter]
(en) råtevedbiller i Encyclopedia of Life 
(en) råtevedbiller i Global Biodiversity Information Facility 
(no) råtevedbiller hos Artsdatabanken 
(sv) råtevedbiller hos Dyntaxa 
(en) råtevedbiller hos Fauna Europaea 
(en) råtevedbiller hos Fossilworks 
(en) råtevedbiller hos ITIS 
(en) råtevedbiller hos NCBI 
(en) Kategori:Eucnemidae – bilder, video eller lyd på Wikimedia Commons 
Eucnemidae – detaljert informasjon på Wikispecies 
Discover Life, nettressurs (Australias regjering): Eucnemidae.
Melasis buprestoides - bilde
Microrhagus pygmaeus - bilde